EkBass/fiwiki-20250220-pages-articles huggingface dataset:
Armenialaisten kansanmurhan kieltäminen

Armenialaisten kansanmurhan kieltäminen on näkemys, jonka mukaan armenialaisten kansanmurhaa ei tapahtunut tai että sen tapahtumissa ei ollut kyse kansanmurhasta. Armenialaisten kansanmurhan kieltämistä on perusteltu sillä käsityksellä, että taustalla ei olisi ollut harkittua aikomustaMikko Kuusisalo, Ihmisoikeustuomioistuin: Armenian kansanmurhan kieltäminen ei ollut väärin Yle 15.10.2015, viitattu 11.8.2024. Suuri enemmistö historioitsijoista ja kansanmurhien tutkijoista on kuitenkin pitänyt tapahtumia kansanmurhana. Tätä on perusteltu tekijöiden tarkoitusperillä, joukkomurhien mittakaavalla ja niiden sosiaalisilla, demografisilla sekä kulttuurisilla seurauksilla.Armenia University of Minnesota, College of Liberal Arts, viitattu 11.8.2024 Turkki on kiistänyt armenialaisten kansanmurhan ensimmäisestä maailmansodasta lähtien.Jacob Simpson, 100 Years of Denial World Without Genocide, viitattu 11.8.2024 Turkkilainen poliitikko Doğu Perinçek sai maaliskuussa 2007 Sveitsissä ehdollisen vankeustuomion ja sakkorangaistuksen, koska väitti armenialaisten kansanmurhaa suureksi kansainväliseksi valheeksi. Euroopan ihmisoikeustuomioistuimen suuri jaosto katsoi vuonna 2015 äänin 10–7, että Perinçekiä ei olisi tullut tuomita. Euroopan ihmisoikeustuomioistuin ei ottanut kantaa siihen, oliko kyse kansanmurhasta vai ei. Se ei kuitenkaan pitänyt Perinçekin lausuntoja vihamielisinä tai suvaitsemattomina. Euroopan ihmisoikeustuomioistuin teki eron armenialaisten kansanmurhan kieltämisen ja holokaustin kieltämisen välille, koska sen mukaan holokaustin erityinen historia merkitsi sitä, että sen kieltäminen olisi aina tulkittavissa rasistisen vihan lietsonnaksi. Armenialaisten kansanmurhasta laajasti kirjoittanutta tutkija Taner Akçamia syytettiin Turkissa ”turkkilaisuuden halventamisesta” tämän puhuttua vierailevana luennoitsijana Minnesotan yliopistossa vuonna 2007. Lisäksi yhdysvaltalainen turkkilaismielinen järjestö nosti kanteen Minnesotan yliopistoa vastaan. Sekä Akçamin syyte että Yhdysvalloissa nostettu kanne hylättiin. Turkin lisäksi Azerbaidžan on omaksunut linjakseen armenialaisten kansanmurhan kieltämisen. Yhdysvaltalainen Genocide Education Project on pitänyt Adolf Hitlerin lausuntoa armenialaisten kansanmurhasta yhä relevanttina armenialaisten kansanmurhan kieltämisen ja revisionismin takia. Hitler kysyi Hermann Göringiltä ja kenraaleiltaan 22. elokuuta 1939 Puolaan hyökkäämistä valmisteltaessa, muisteliko kukaan enää armenialaisten hävittämistä. Tällä hän perusteli etnisten puolalaisten ”kuolemaan lähettämistä armotta ja myötätunnotta”.Hitler and the Armenian Genocide The Genocide Education Project, viitattu 11.8.2024 == Lähteet == Luokka:Turkin politiikka Luokka:Armenian historia Luokka:Näennäishistoria Luokka:Denialismi
Arvo Vesanto

Arvo Aleksanteri Vesanto (17. elokuuta 1884 Tampere – 3. kesäkuuta 1944) oli suomalainen Tampereella vaikuttanut toimitusjohtaja.Kansaneläkelaitoksen henkilökortit -arkisto - 110_1 Vuosina 1939-1945 kuolleiden henkilöiden hakemistokortit, Vehanen, Rauha - Vesterinen, Veli, jakso 2341: VESANTO ARVO ALEKSANTERI 17.08.1884 Tampere (Teisko); Kansallisarkisto Viitattu 11.8.2024 Johtaja Arvo Vesanto 50 vuotias, Aamulehti, 17.08.1934, nro 219, s. 3, Kansalliskirjaston digitaaliset aineistot. Viitattu 11.08.2024 Arvo Vesanto työskenteli muutamia vuosia konttoristina ja kävi Tampereen kauppaopiston. Hän tuli vuonna 1904 Tampereen Säästöpankin palvelukseen ja siirtyi 1911 kolmeksi vuodeksi Moskovaan erään rauta- ja taloustarviketukkukaupan palvelukseen. Oltuaan sen jälkeen muutamia vuosia Serlachius-yhtiön palveluksessa Mäntässä ja vielä pari vuotta liikemiehenä Pietarissa ja Suomen sisällissodan aikana intendenttilaitoksen palveluksessa, hän tuli vuonna 1918 Tampereelle Heikkilä ja Kestilä Oy:n pukutehtaan palvelukseen. Tämän tehtaan olivat perustaneet K. E. Heikkilä ja Heikki Kestilä. Vuonna 1920 Vesanto yhdessä parin muun tamperelaisen liikemiehen kanssa perusti valmisvaatteita valmistaneen Vaatetus Osakeyhtiön ja toimi yhtiön johtajana vuoteen 1931 saakka, jolloin tämä yhtiö kahden muun tamperelaisen pukutehtaan yhdistyi muodostaen Yhtyneet Pukutehtaat Oy:n. Vesanto oli aluksi Yhtyneet Pukutehtaat Oy:n tehdaspuolen johtajana ja syksystä 1933 lähtien hän oli tehtailija K. E. Heikkilän kuoltua yhtiön toimitusjohtajana. Kesäkuussa 1944 59-vuotiaana kuollut Arvo Vesanto on haudattu Kalevankankaan hautausmaalle.Hautahaku.fi : Vesanto Arvo Aleksander == Lähteet == Luokka:Suomalaiset yritysjohtajat Luokka:Vuonna 1884 syntyneet Luokka:Vuonna 1944 kuolleet
Unescon maailmanperintökohteet Georgiassa

Unesco on nimennyt Georgiasta neljä kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä. == Maailmanperintökohteet == Paikka Kuva Sijainti Kriteerit Vuosi Ala (ha) viite Gelatin luostari Imereti Gelati (iv) 1994 4.2 ha Mtskhetan historialliset kohteet Mtskheta-Mtianeti Mtskheta (iii)(iv) 1994 3,85 ha Ylempi Svanetia Samegrelo ja Zemo Svaneti Svanetia (iv)(v) 1996 1,06 ha Kolkhisin sademetsät ja kosteikot Samegrelo ja Zemo Svaneti, Guria ja Adžaria Kolkhis (ix)(x) 2021 31,2 ha == Lähteet == *
William Holabird

William Holabird (11. syyskuuta 1854, Amenia, New York – 19. heinäkuuta 1923, Evanston) oli yhdysvaltalainen arkkitehti ja yksi Chicagon koulukunnan huomattavimpia edustajia. Holabird ja hänen liikekumppaninsa Martin Roche käyttivät Chicagoon vuosina 1886–1889 toteutetussa Tacoma Building -rakennuksessa teräsrunkoa, mikä oli merkittävä edistysaskel verrattuna William Le Baron Jenneyn suunnittelemassa Home Insurance Building -rakennuksessa käytettyihin metallitukiin. Holabird opiskeli Yhdysvaltojen asevoimien sotilasakatemia West Pointissa, mutta jätti akatemian kesken kahden vuoden opintojen jälkeen vuonna 1875 ja muutti Chicagoon. Holabird toimi piirtäjänä Le Baron Jenneyn arkkitehtitoimistossa sekä Burnham and Root -arkkitehtitoimistossa. Vuonna 1880 Holabird perusti oman arkkitehtitoimistonsa Ossian C. Simondsin kanssa. Simonds siirtyi kuitenkin pian maisema-arkkitehtuurin pariin, ja vuonna 1881 Martin Roche tuli toimiston osakkaaksi. Holabird ja Roche keksivät monia Chicagon koulukuntaan liitettyjä innovaatioita, kuten lähes kokonaan lasista muodostuneet fasadit. Holabird ja Roche tekivät yhteistyötä myös koulukunnan muiden arkkitehtien kanssa. Toimiston vuonna 1894 valmistuneen Marquette Buildingin julkisivun suunnitteli maineikas arkkitehti Louis Sullivan. Holabird ja Roche pysyivät uskollisina Chicagon koulukunnan tyylille vielä pitkään sen jälkeen, kun muut olivat luopuneet siitä ja siirtyneet joko kertaustyyleihin tai 1890-luvulla syntyneeseen preeriatyyliin. == Lähteet == Luokka:Yhdysvaltalaiset arkkitehdit Luokka:Vuonna 1854 syntyneet Luokka:Vuonna 1923 kuolleet
Spodek

Spodek (suom. Lautanen) on urheilu- ja tapahtuma-areena Puolan Katowicen keskusta-alueella. Urheiluareenan suunnittelivat arkkitehdit Maciej Gintowt ja Maciej Krasiński. He voittivat alustavalla suunnitelmallaan vuonna 1958 järjestetyn arkkitehtuurikilpailun. Rakennustyöt ajoittuivat vuosiin 1964-1971. Pääareenan pohjoissivustalla sijaitsevat lisäksi voimistelusali (pienempi urheiluhalli), uimahalli, hotelli (Hotel Diament) ja katettu tekojäähalli. Urheiluareenan vieressä sijaitsee Katowicen kansainvälinen kongressikeskus. == Lähteet == ==Aiheesta muualla== * Urheiluareenan sivusto Luokka:Katowicen urheilu Luokka:Puolan urheilupaikat Luokka:Urheiluhallit
Sanremon ralli 1996

Sanremon ralli 1996 (viralliselta nimeltään 38. Rallye Sanremo - Rallye d'Italia) oli rallin maailmanmestaruussarjan kilpailu kaudella 1996. Kilpailu järjestettiin 13.-16\. lokakuuta 1996. Kilpailu oli kauden toiseksi viimeinen ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero 1 Colin McRae Derek Ringer Subaru Impreza 555 4:26.57 0.0 2\. Carlos Sainz Luis Moya Ford Escort RS Cosworth 4:27.19 +0.22 3\. Bruno Thiry Stéphane Prévot Ford Escort RS Cosworth 4:29.06 +2.09 4\. Freddy Loix Sven Smeets Toyota Celica GT-Four (ST205) 4:29.48 +2.51 5\. Kenneth Eriksson Staffan Parmander Subaru Impreza 555 4:29.51 +2.54 6\. Gianfranco Cunico Pierangelo Scalvini Ford Escort RS Cosworth 4:30.41 +3.44 7\. Gilberto Pianezzola Loris Roggia Toyota Celica GT-Four (ST205) 4:30.58 +4.01 8\. Didier Auriol Denis Giraudet Mitsubishi Lancer Evo III 4:31.50 +4.53 9\. Angelo Medeghini Barbara Medeghini Subaru Impreza 555 4:34.59 +8.02 10\. Patrick Bernardini Dominique Savignoni Ford Escort RS Cosworth 4:34.59 +8.02 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM-rallikausi 1996 Luokka:Sanremon ralli
Professori T (täsmennyssivu)

Professori T tarkoittaa seuraavia asioita: * Professor T., belgialainen alkuperäinen sarja * Professori T, brittiläinen uusioversio * Professor T., saksalainen uusioversio * Professor T., tsekkiläinen uusioversio * Prof T., ranskalainen uusioversio
Montel-de-Gelat

Montel-de-Gelat on kunta Ranskassa Puy-de-Dômen departementissa Auvergne- Rhône-Alpesin alueella. Se sijaitsee noin 52 kilometriä Clermont-Ferrandin kaupungista länteen. Goottilaistyylinen Saint-Mamertin kirkko on rakennettu 1300-luvun puolivälissä. Sen rakennutti paavi Innocentius VI:n veli Guy Aubertin. Kirkko on kuulunut historiallisten monumenttien luetteloon vuodesta 1982 lähtien. ==Lähteet== ==Aiheesta muualla== Luokka:Puy-de-Dômen kunnat
Kolkhisin sademetsät ja kosteikot

Kolkhisin sademetsät ja kosteikot on Unescon maailmanperintöluettelon kohde Georgiassa Mustanmeren rannikolla. Kohde koostuu seitsemästä osasta, jotka sijaitsevat 80 kilometriä pitkällä alueella Mustanmeren itärannikolla, missä ilmasto on lauhkea ja erittäin kostea. Ne esittelevät joukon tyypillisimpiä Kolkhisin ekosysteemejä eri korkeuksilla, merenpinnasta yli 2 500 metriin sen yläpuolella. Tärkeimmät ekosysteemit ovat ikivanhat lehtimetsät, sademetsät ja kosteikot, perkolaatiosuot ja muut suot. Äärimmäisen kosteat lehtisademetsät koostuvat erittäin monimuotoisesta kasvistosta ja eläimistöstä, jossa on erittäin paljon kotoperäisiä lajeja, joista huomattava määrä on maailmanlaajuisesti uhanalaisia. Joukossa on lajeja, jotka selvisivät tertiäärikauden jääkausisyklistä. Alueella on tavattu noin noin 1 100 putkilo- ja muuta kasvilajia, mukaan lukien 44 uhanalaista putkilokasvia ja lähes 500 selkärankaislajia sekä suuri määrä selkärangattomia lajeja. Alueella on myös 19 uhanalaista eläinlajia, mukaan lukien sampi ja äärimmäisen uhanalainen kaukasiansampi. Se on tärkeä pysähdyspaikka monille maailmanlaajuisesti uhanalaisille linnuille, jotka muuttavat Batumin kapeikon läpi. Maailmanperintökohteen alueet kuuluvat neljään luonnonsuojelualueeseen: * Kolkhetin kansallispuisto * Mtiralan kansallispuisto * Kintrishin kansallispuisto * Kobuletin luonnonsuojelualue == Lähteet == Luokka:Unescon maailmanperintökohteet Georgiassa
Chelsean etsivä

Chelsean etsivä () on brittiläinen rikosdraamasarja, joka sijoittuu Chelseahin Lontooseen. == Näyttelijät == == Lähteet == Luokka:2020-luvun brittiläiset draamasarjat Luokka:Brittiläiset rikossarjat
Australian ralli 1996

Australian ralli 1996 (viralliselta nimeltään 9. Rally Australia) oli rallin maailmanmestaruussarjan kilpailu kaudella 1996. Kilpailu järjestettiin 13.-16\. syyskuuta 1996 Perthissä. Kilpailu oli kauden kolmanneksi viimeinen ja erikoiskokeiden yhteispituus oli (suunniteltu pituus oli ). Kilpailun voitolla Tommi Mäkinen varmisti ensimmäisen kuljettajien mestaruutensa. == Tulokset == Sija Kuljettaja Kartanlukija Auto Aika Ero 1 Tommi Mäkinen Seppo Harjanne Mitsubishi Lancer Evo III 4:08.50 0.0 2\. Kenneth Eriksson Staffan Parmander Subaru Impreza 555 4:10.07 +1.17 3\. Carlos Sainz Luis Moya Ford Escort RS Cosworth 4:10.11 +1.21 4\. Colin McRae Derek Ringer Subaru Impreza 555 4:12.01 +3.11 5\. Richard Burns Robert Reid Mitsubishi Lancer Evo III 4:12.15 +3.25 6\. Bruno Thiry Stéphane Prévot Ford Escort RS Cosworth 4:17.38 +8.48 7\. Piero Liatti Fabrizia Pons Subaru Impreza 555 4:20.21 +11.31 8\. Possum Bourne Graig Vincent Subaru Impreza 555 4:20.57 +12.07 9\. Yoshio Fujimoto Arne Hertz Toyota Celica Turbo 4WD (ST185) 4:36.42 +27.52 10\. Ed Ordynski Mark Stacey Mitsubishi Lancer Evo III 4:37.37 +28.47 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1996 Luokka:Australian ralli
Christopher Browning

Christopher Robert Browning (s. 22. toukokuuta 1944 Durham, Pohjois-Carolina) on yhdysvaltalainen historioitsija.Browning, Christopher R. 1944– Contemporary Authors, New Revision Series, viitattu 11.8.2024 Hän on työssään keskittynyt natsi-Saksan ja holokaustin tutkimukseen.Christopher R. Browning American Academy of Arts & Sciences, viitattu 11.8.2024 Browning sai humanististen tieteiden maisterin oppiarvon Wisconsinin yliopistosta vuonna 1968 ja väitteli sieltä filosofian tohtoriksi vuonna 1975. Hän opetti vuodesta 1974 Pacific Lutheran Universityssa ja oli sitten Pohjois-Carolinan yliopiston (Chapel Hill) historian Frank Porter Graham -professori vuodesta 1999. Browning jäi eläkkeelle vuonna 2014. Hänet valittiin American Academy of Arts and Sciencesin jäseneksi vuonna 2006. Browning sai kunniatohtorin arvon Hebrew Union Collegesta.Dr. Christopher R. Browning United States Holocaust Memorial Museum, viitattu 11.8.2024 Browning on julkaissut lukuisia kirjoja. Hänelle on myönnetty kolme National Jewish Book Awardia teoksista Ordinary Men: Reserve Battalion 101 and the Final Solution in Poland (1992), The Origins of the Final Solution: The Evolution of Nazi Jewish Policy, September 1939 – March 1942 (2004) ja Remembering Survival: Inside a Nazi Slave-Labor Camp (2010Christopher R. Browning, Remembering Survival USC Shoah Foundation, viitattu 11.8.2024 ). == Lähteet == Luokka:Yhdysvaltalaiset historioitsijat Luokka:Vuonna 1944 syntyneet Luokka:Elävät henkilöt
KHL Sisak

KHL Sisak on kroatialainen jääkiekkojoukkue Sisakin kaupungista. Joukkue pelaa monikansallisessa Alps Hockey Leaguessa, johon se liittyi kaudeksi 2024-2025. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Oliver Balázs L Try-out Budapest, Unkari Vilim Rosandić L 2025 Zagreb, Kroatia Nikša Slade L Juniori Zagreb, Kroatia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Marko Baždar L Juniori Niko Cavlović R 2025 Zagreb, Kroatia Edgars Kazaks R Try-out Riika, Latvia Ivan Puzić L 2025 Zagreb, Kroatia Lovro Slovinac L Juniori Zagreb, Kroatia Jan Smolec R 2025 Zagreb, Kroatia Marko Vukadin L Juniori Zagreb, Kroatia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Ante Bebek L H 2025 Zagreb, Kroatia Carson Brière R KH / OLH 2025 Haddonfield, New Jersey, Yhdysvallat Tyrone Bronte R OLH 2025 Melbourne, Australia Ivor Bujger L H 2025 Sisak, Kroatia Nejc Burgar L H 2025 Dominic Čanić L KH 2025 Auckland, Uusi- Seelanti Patrik Dobrić L H / P 2025 Zagreb, Kroatia Vlastimil Dostálek L OLH 2025 Přerov, Tšekki Vito Idžan L H 2025 Zagreb, Kroatia Dominik Kanaet L LH 2025 Zagreb, Kroatian ST, Jugoslavia Mikhailo Krasnozhon L H Try-out Dnipro, Ukraina Tomislav Ličina R LH 2025 Nik Malenica L KH / VLH 2025 Nanaimo, Brittiläinen Kolumbia, Kanada Matej Mandušić L H Juniori Karlo Marinković L H 2025 Zagreb, Kroatia Leo Selitaj L H 2025 Zagreb, Kroatia Nikita Stepanov R H 2025 Narva, Viro ==Aiheesta muualla== * https://www.khl-sisak.hr/ Luokka:Kroatialaiset jääkiekkoseurat
Lucy Dawidowicz

Lucy Schildkret Dawidowicz (16. kesäkuuta 1915 New York – 5. joulukuuta 1990) oli yhdysvaltalainen historioitsija. Hän julkaisi monia kirjoja Itä-Euroopan ja Yhdysvaltain juutalaisista sekä holokaustista.Eliyana R. Adler, Lucy S. Dawidowicz Jewish Women's Archive, viitattu 11.8.2024 Dawidowicz syntyi Puolasta hiljattain muuttaneille vanhemmille. Hän pääsi opiskelemaan englanninkielistä kirjallisuutta Hunter Collegeen vuonna 1932 ja valmistuttuaan aloitti maisteriopinnot Columbian yliopistossa. Dawidowicz keskeytti opinnot, mutta palasi Collumbian yliopistoon opiskelemaan juutalaista historiaa vuonna 1937. Hän lähti vuonna 1938 Juutalaisen tutkimuksen instituuttiin Vilnaan ja jatkoi sen palveluksessa työskentelyä palattuaan New Yorkiin. Hän pakeni Vilnasta vain hieman ennen hyökkäystä sinne vuonna 1940. Dawidowicz työskenteli toisen maailmansodan päätyttyä American Jewish Joint Distribution Committeessa ja vietti puolentoista vuoden ajan Saksassa. 3. tammikuuta 1948 hän meni naimisiin puolalaisen pakolaisen Szymon Dawidowiczin kanssa. Dawidowicz työskenteli Saksasta palattuaan Amerikanjuutalaisen komitean tutkimusanalyytikkona ja eteni vuonna 1968 tutkimusjohtajaksi. Dawidowicz työskenteli vuodesta 1969 associate professorina Yeshiva Universityssa. Hän pääsi muutama vuosi myöhemmin professoriksi ja toimi ensin holokaustin tutkimuksen Paul and Leah Lewis -professorina, sitten poikkitieteellisen holokaustin tutkimuksen Eli and Diana Zborowski -professorina. Dawidowiczin ensimmäinen kirja oli The Golden Tradition: Jewish Life and Thought in Eastern Europe (1967), joka oli kokoelma asiakirjoja Euroopan juutalaisilta. Dawidowiczin kiistellyimmäksi teokseksi osoittautui The War Against the Jews, 1933–1945 (1975), jossa esitettiin lopullisen ratkaisun olleen Adolf Hitlerin tarkoitus alun alkaen. Tämä oli ristiriidassa niiden käsitysten kanssa, joiden mukaan lopullinen ratkaisu oli vasta toisen maailmansodan edetessä laadittu linjaus. Vuonna 1976 Dawidowicz julkaisi tähän teokseen täydentävänä osana kirjan A Holocaust Reader, joka oli kokoelma asiakirjoja holokaustista. Dawidowicz julkaisi esseitään kokoelmassa The Jewish Presence: Essays on Identity and History (1977). Neal Kozodoy julkaisi Dawidowiczin kuoltua tämän esseitä kokoelmassa What Is the Use of Jewish History? Essays by Lucy S. Dawidowicz (1992). Dawidowiczin viimeinen kirja oli muistelmateos From That Place and Time: A Memoir, 1938–1947. Hänen tuotantoonsa kuuluvat myös teokset The Holocaust and the Historians (1981) ja On Equal Terms: Jews in America, 1881–1981 (1982). == Lähteet == Luokka:Yhdysvaltalaiset historioitsijat Luokka:Yhdysvaltalaiset tietokirjailijat Luokka:Vuonna 1915 syntyneet Luokka:Vuonna 1990 kuolleet
Mosaic (yhtye)

Mosaic oli vuosina 1967–1968 toiminut suomalainen rockyhtye, joka perustettiin The Creatures -yhtyeen raunioille. Yhtye julkaisi yhden singlen, ”Happier Man” / ”Crazy Train”. Mosaic oli muun muassa Frank Robsonin ensimmäinen yhtye Suomessa. == Historia == Mosaic perustettiin vuonna 1967 Creatures-yhtyeen hajoamisen jälkeen. Creaturesin entisistä jäsenistä Mosaiciin liittyivät Olli Könönen (bassokitara), Nikke Nikamo (kitara) ja Kirka Babitzin (laulu). Rumpaliksi tuli muiden muassa Pemsissä, Roostersissa ja Blues Sectionissa soittanut Raikka Rautarinne. Kirka siirtyi pian D-tuotannon listoille ja urkuri Frank Robson siirtyi solistiksi. Mosaicin musiikki koostui soulista, bluesista, raskaammasta rockista sekä muodikkaasta psykedeelisestä musiikista, jota esiintymisissä korostettiin soittajien taustalle heijastetuilla hippityylisillä kuvilla. Aikakaudelleen tyypillisiä covereita päivän hittikappaleista yhtye soitti vain vähän, ja niitäkin vahvasti uusiksi sovitettuina. Mosaic työskenteli Helsingin Lönnrotinkadulla sijainneessa talossa, jossa oli studio ja jossa kehiteltiin suomalaista DIMI- syntetisaattoria. Yhtyeen ainoa julkaisu, single ”Happier Man” / ”Crazy Train”, äänitettiin joulukuussa 1967 ja julkaistiin seuraavan vuoden puolella. Vuonna 1968 yhtyeen kokoonpano muuttui. Laulusolistiksi tuli Sinikka Sokka, ja yhtyeessä soittivat kitaristi Nikamon lisäksi myös basisti Lasse Kvist, rumpali Zape Leppänen sekä saksofonistit Hannu Sinnemäki ja Tapio Tuominen. Alkuvuodesta 1968 Mosaiciin liittyi myös 14-vuotias basisti Heikki Virtanen. Sinikka Sokan laulamana Mosaic esitti soulia ja esimerkiksi Paul Butterfield Blues Bandin ja Electric Flagin kappaleita. Mosaicin jälkeen Robson siirtyi Blues Sectioniin ja myöhemmin Tasavallan Presidenttiin. Nikamo soitti myöhemmin Wigwamissa. == Diskografia == * ”Happier Man” / ”Crazy Train” (1968) == Lähteet == == Aiheesta muualla == * Dokumentti Mosaic-yhtyeestä (otteita) (Yle Areena) * Vuonna 1968, MOSAIC liikaa tanssin ystäville Kemissä (Väylän Pyörre) Luokka:Suomalaiset rockyhtyeet Luokka:1960-luvun rockyhtyeet ja -artistit
Masked Singer Suomi (6. tuotantokausi)

Masked Singer Suomen kuudennen kauden esittäminen alkoi MTV3-kanavalla 31. elokuuta 2024 ja päättyi 23. marraskuuta 2024. Kauden juonsi Ilkka Uusivuori ja vakiopanelisteina toimivat Janne Kataja, Maria Veitola, Jenni Poikelus ja Benjamin Peltonen. Kaudella esiintyvät hahmot olivat Huisku, Kakka, Kalakukko, Luuranko, Minttu, Pellet, Pesukarhu, Raasu, Tikkari, Toukka, Tähkä sekä Yö ja Päivä. Myöhemmin ohjelmaan tulivat mukaan Kontiainen ja Metsäpeikko. Kaudella nähdään ensimmäistä kertaa kaksi teemajaksoa liittyen halloweeniin ja Euroviisuihin. Kauden päätti Pelastakaa Lapset -yhdistyksen kanssa järjestettävä joulujakso, jossa muun muassa esiintyi kolme uutta hahmoa: Lumiukko, Poro ja Joulukuusi. == Kilpailijat == Hahmo Henkilöllisyys Jakso Hahmo Henkilöllisyys 1 2 3 4 5 6 7 8 9 10 11 12 13 Metsäpeikko Atte Kilpinen Voittaja Yö ja Päivä Arja Koriseva 2. sija Luuranko Erja Lyytinen 3. sija Kakka Sari Aalto Pesukarhu Constantinos ”Gogi” Mavromichalis Kontiainen Meeri Koutaniemi Minttu Mikko Töyssy Toukka Katri Niskanen Huisku Mert Otsamo Kalakukko Joel Hallikainen Tähkä Marko Anttila Tikkari Emma Kimiläinen Raasu Ellen Jokikunnas Pellet Lakko & Herba Poro Olli Herman Lumiukko Laura Voutilainen Joulukuusi Alma Hätönen Usko Dindulaatti Kiti Kokkonen Euroviisu Mikko Silvennoinen == Jaksot == Jakso Jakson nimi Esityspäivä Katsojaluvut1 1 Arvausharhailua 31.8.2024 402 000 2 Henkilökohtainen hyökkäys 7.9.2024 582 000 3 Metaforinen maailma 14.9.2024 732 000 4 Ernest Lawson 21.9.2024 651 000 5 Metsäpeikko 28.9.2024 635 000 6 Mahdoton tehtävä 5.10.2024 571 000 7 Vihjebiisit 12.10.2024 531 000 8 Äimänkäet 19.10.2024 644 000 9 Hyytävää Halloweenia 26.10.2024 695 000 10 Euroviisu 2.11.2024 612 000 11 Usko Dindulaatti 9.11.2024 636 000 12 Finaali 16.11.2024 680 000 13 Pelastakaa Lasten joulu 23.11.2024 1 Keskikatsojamäärä televisiossa jakson ensiesityspäivänä. == Lähteet == Luokka:2020-luvun suomalaiset musiikkiohjelmat Luokka:MTV3:n televisio-ohjelmat Luokka:Tuotantokaudet Luokka:Pelastakaa Lapset
Berlevågin kirkko

Berlevågin kirkko () on Berlevågin kunnassa Finnmarkin läänissä Norjassa sijaitseva betoninen pitkäkirkko vuodelta 1960. ==Kuvia== Berlevåg Church interior.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Berlevåg
Vassåsin kirkko (Bindal)

Vassåsin kirkko () on Bindalin kunnassa Nordlandin läänissä Norjassa sijaitseva kahdeksankulmainen puukirkko vuodelta 1734. ==Lähteet== ==Aiheesta muualla== Luokka:Norjan puukirkot Luokka:Bindal
Solstadin kirkko

Solstadin kirkko () on Bindalin kunnassa Nordlandin läänissä Norjassa sijaitseva puinen pitkäkirkko vuodelta 1888. ==Lähteet== ==Aiheesta muualla== Luokka:Norjan puukirkot Luokka:Bindal
Birkenesin kirkko

Birkenesin kirkko () on Birkenesin kunnassa Agderin läänissä Norjassa sijaitseva puinen pitkäkirkko vuodelta 1858. ==Lähteet== ==Aiheesta muualla== Luokka:Norjan puukirkot Luokka:Birkenes
Herefossin kirkko

Herefossin kirkko () on Birkenesin kunnassa Agderin läänissä Norjassa sijaitseva kahdeksankulmainen puukirkko vuodelta 1865. ==Lähteet== ==Aiheesta muualla== Luokka:Norjan puukirkot Luokka:Birkenes
Vegusdalin kirkko

Vegusdalin kirkko () on Birkenesin kunnassa Agderin läänissä Norjassa sijaitseva puinen ristikirkko vuodelta 1867. ==Lähteet== ==Aiheesta muualla== Luokka:Norjan puukirkot Luokka:Birkenes
Miguel Capuccini

Miguel Capuccini (5. tammikuuta 1904 Montevideo, Uruguay – 9. kesäkuuta 1980) oli uruguaylainen jalkapallomaalivahti. Hän voitti Uruguayn maajoukkueen kanssa maailmanmestaruuden vuonna 1930. Capuccini edusti koko ammattilaisuransa Peñarolia vuodet 1928–1935. Hän voitti joukkueen kanssa kolmesti Uruguayn Primera Divisiónin kausilla 1927–1928, 1928–1929 ja 1931–1932. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1904 syntyneet Luokka:Vuonna 1980 kuolleet
Blanchard

Blanchard on muun muassa seuraavien henkilöiden sukunimi: *Doc Blanchard (1924–2009), yhdysvaltalainen amerikkalaisen jalkapallon pelaaja *Élie Blanchard (1881–1941), kanadalainen haavipalloilija *Eugénie Blanchard (1896–2010), ranskalainen aikoinaan maailman vanhin ihminen *Gilles Blanchard (s. 1953), ranskalainen taidemaalari *Harry Blanchard (1929–1960), yhdysvaltalainen Formula 1 -kuljettaja *Jean-Pierre Blanchard (1753–1809), ranskalainen keksijä, kuumailmapalloilun ja lentämisen pioneeri *Jocelyn Blanchard (s. 1972), ranskalainen jalkapalloilija *Olivier Blanchard (s. 1948), ranskalainen taloustieteilijä, Kansainvälisen valuuttarahaston pääekonomisti *Ray Blanchard (s. 1945), yhdysvaltalais-kanadalainen seksologi *Rowan Blanchard (s. 2001), yhdysvaltalainen näyttelijä *Sophie Blanchard (1778–1819), ranskalainen aeronautti, Jean-Pierre Blanchardin puoliso *Theresa Weld, myöh. Theresa Blanchard (1893–1978), yhdysvaltalainen taitoluistelija.
Bjerkreimin kirkko

Bjerkreimin kirkko () on Bjerkreimin kunnassa Rogalandin läänissä Norjassa sijaitseva puinen pitkäkirkko vuodelta 1835. ==Lähteet== ==Aiheesta muualla== Luokka:Norjan puukirkot Luokka:Bjerkreim
Ernesto Mascheroni

Ernesto Mascheroni (21. marraskuuta 1907 Montevideo, Uruguay – 3. heinäkuuta 1984) oli uruguaylainen jalkapalloilija, pelipaikaltaan keskuspuolustaja. Hänellä oli myös Italian kansalaisuus. Mascheroni edusti urallaan River Platea 1923–1934, Ambrosiana-Interiä 1934–1936 ja Peñarolia 1936–1940. Hän voitti jälkimmäisen kanssa kolmesti Uruguayn Primera Divisiónin kausilla 1931–1932, 1936–1937 ja 1937–1938. Hän pelasi urallaan yhteensä 63 liigaottelua ja teki niissä neljä maalia. Mascheroni pelasi urallaan sekä Uruguayn että Italian maajoukkueissa. Hän voitti Uruguayn kanssa vuoden 1930 maailmanmestaruuskilpailut. Hän pelasi ottelussa yhteensä kolme täysimittaista ottelua. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1907 syntyneet Luokka:Vuonna 1984 kuolleet
Norsk Lokomotivførerforbund

Norsk Lokomotivførerforbund (lyh. NLF; vuoteen 2023 Norsk Lokomotivmannsforbund) on norjalainen veturinkuljettajien ammattiliitto, joka kuuluu keskusjärjestö LO:hon. Se on perustettu vuonna 1893 ja sillä oli noin 1 950 jäsentä vuonna 2023. ==Lähteet== ==Aiheesta muualla== Luokka:Norjalaiset ammattiliitot Luokka:Norjan rautatieliikenne
Ángel Melogno

Ángel Melogno (22. maaliskuuta 1905 Salto, Uruguay – 27. maaliskuuta 1945) oli uruguaylainen jalkapalloilija, pelipaikaltaan keskikenttäpelaaja. Melogno edusti koko ammattilaisuransa Bella Vistaa vuodet 1925–1931. Hän debytoi Uruguayn A-maajoukkueessa toukokuussa 1924 ja voitti joukkueen kanssa vuoden 1930 maailmanmestaruuskilpailut ja kesäolympialaiset 1928. == Lähteet == Luokka:Uruguaylaiset jalkapalloilijat Luokka:Uruguaylaiset olympiavoittajat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1945 kuolleet
Hellsinki Metal Festival

Hellsinki Metal Festival on Helsingin jäähallin alueella kesäisin järjestettävä kaksipäiväinen metallimusiikkiin keskittyvä festivaali. Festivaalin on kerrottu "täydentävän jo olemassa olevaa kaupungin hienoa tapahtumatarjontaa". Festivaalin esikuvina tapahtuma-alalla ovat toimineet Keski-Euroopan suuret metallifestivaalit, kuten Wacken Open Air ja Copenhell. == Historia == === 2023 === Tapahtuma järjestettiin ensimmäisen kerran 11.-12. elokuuta vuonna 2023 ja tapahtumapaikkana oli Helsingin jäähalli. Perjantain pääesiintyjäksi oli tulossa Helloween, joka joutui perumaan keikan sairastapauksen vuoksi. Pääesiintyjän paikalla esiintyi Apocalyptica. Tapahtumassa oli yli 30 esiintyjää. Esiintyjät: Apocalyptica, Emperor, Blind Guardian, Clawfinger, Watain, Stratovarius, Leprous, Dark Funeral, Bury Tomorrow, Voivod, Sodom, I Am Morbid, Monuments, Impaled Nazarene, Samael, Bloodred Hourglass, Before the Dawn, Burst, Suicidal Angels, Vomitory, Scar Symmetry, Pentagram, Fit for an Autopsy, Batushka, Benighted, Delugé, Mors Subita, Asagraum, Priest, Arion, Terveet Kädet, Bob Malmström, Chamber of Unlight, Omnivortex === 2024 === Tapahtuma järjestettiin toista kertaa 9.-10. elokuuta vuonna 2024 ja kahden päivän aikana tapahtumassa oli , lauantain ollessa loppuunmyyty. Tapahtuma järjestettiin Helsingin jäähallissa. Tapahtumaan liittyi myös Dark art alley -taidenäyttely. Esiintyjät: Avantasia, Kreator, Meshuggah, Heaven Shall Burn, Abbath, Mayhem, Satyricon, Emmure, Swallow the Sun, Deicide, The Amity Affliction, Doro, Insomnium, Soen, Massacre, Trelldom, Blackbraid, Crownshift, Triumph of Death performing Hellhammer, Terrorizer, Gutalax, Humanity's Last Breath, Barathrum, Obscura, Wolfheart, Deathchain, Cadaver, Tyrantti, Havukruunu, Suotana, Helsott, Hideous Divinity, Demoniac === 2025 === Tapahtuma järjestetään kolmatta kertaa 8.-9. elokuuta vuonna 2025 Helsingin jäähallissa. Esiintyjät: King Diamond, Blood Fire Death - A Tribute to Bathory, Fear Factory, Dismember, Hatebreed, Marduk, Moonsorrow, Old Man's Child, Enslaved, Landmvrks, Candlemass, Forbidden, Kanonenfieber, Me and That Man, Decapitated, Ill Niño, AngelMaker, Napalm Death, Warmen, Sigh, Party Cannon, Kiuas, Decessus, Alfahanne, Luna Kills, Heavy Metal Perse, Night Shall Drape Us, Qwälen, Gost === Muut tapahtumat === Joulukuussa 2024 tapahtumasta pidettiin ensimmäistä kertaa talvella järjestettävä Winter Edition. Sijaintina oli Kaapelitehdas. == Lähteet == == Aiheesta muualla == * Viralliset verkkosivut Luokka:Helsingin tapahtumat Luokka:Rockfestivaalit Suomessa Luokka:Metallimusiikkitapahtumat Suomessa Luokka:Helsingin musiikki
Johan Gustaf Sandberg

Johan Gustaf Sandberg (14. toukokuuta 1782 Tukholma – 26. kesäkuuta 1854 Tukholma) oli ruotsalainen taidemaalari. Hän opiskeli Kuninkaallisessa taideakatemiassa ja toimi myöhemmin sen professorina vuodesta 1828 ja johtajana 1845–1853. Sandberg tunnetaan erityisesti historiamaalauksistaan ja muotokuvistaan. Hänen opettajanaan toimi Carl Fredrik von Breda. ==Teoksia== Gustav Vasa i Mora.jpeg|Kustaa Vaasa puhuu taalalaismiehille Morassa (Ruotsin kansallismuseo, 1836) Frans Mikael Franzén, 1772-1847, Bishop, Poet (Johan Gustaf Sandberg) - Nationalmuseum - 40327.tif|Frans Mikael Franzénin muotokuva (Gripsholmin linna, 1828) Per Daniel Amadeus Atterbom porträtterad 1831 av Johan Gustaf Sandberg.jpg|Per Daniel Amadeus Atterbomin muotokuva (1831) Painting of Baltzar von Platen (1766-1829).jpg|Baltzar von Platenin muotokuva ==Lähteet== ==Aiheesta muualla== Luokka:Ruotsalaiset taidemaalarit Luokka:Ruotsalaiset professorit Luokka:Vuonna 1782 syntyneet Luokka:Vuonna 1854 kuolleet
Aleksei Miltšakov

Aleksei Jurjevitš Miltšakov (; s. 30. huhtikuuta 1991 Pietari) on venäläinen uusnatsi.Alexey Yurevich Milchakov OpenSanctions, viitattu 12.8.2024 Milchakov, Alexey Spisok Putina, viitattu 12.8.2024 Miltšakov nousi julkisuuteen vuonna 2011 julkaisemalla sosiaalisessa mediassa videon, jossa hän tappoi koiranpennun, irrotti siltä pään ja söi sen. Taustalla oli hakaristilippu, ja julkaisuun oli liitetty pilkallinen kommentti. Julkaisu herätti laajaa kielteistä huomiota myös äärioikeistopiireissä, ja asia eteni syyttäjän tarkasteluun. Miltšakov palveli myöhemmin Venäjän maahanlaskujoukkojen 76. divisioonassa ja lähti vuonna 2014 Donbassiin. Kesäkuussa 2014 hän liittyi aseelliseen Batman-ryhmään, joka taisteli Luhanskin kansantasavallan puolesta. Sittemmin Miltšakov alkoi johtaa komentajana Rusitš-ryhmää. Fontanka.ru julkaisi lokakuussa 2017 hänestä valokuvia, joissa hän oli Wagner-ryhmän seurassa Homsin maakunnassa Syyriassa. Tiedot hänen suorasta yhteydestään Wagner-ryhmään ovat kuitenkin olleet ristiriitaisia. Miltšakovia vastaan asetettiin alkuvuodesta 2015 pakotteita Euroopan unionissa, Isossa-Britanniassa ja Kanadassa. Helmikuussa 2015 hänelle määrättiin saapumiskielto Euroopan unionin alueelle. Häntä vastaan ovat asettaneet pakotteita myös Sveitsi, Australia, Japani, Ukraina ja Uusi- Seelanti. Ukrainan sotilassyyttäjänvirasto syytti Miltšakovia vuonna 2017 osallisuudesta neljänkymmenen ukrainalaisen sotilaan murhiin. Miltšakov on julkaissut sosiaalisessa mediassa itsestään kuvia, joissa taustalla näkyy surmattujen henkilöiden ruumiita. Joulukuussa 2020 hän kertoi haastattelussa kannattavansa natsismia ja ilmoitti tarvittaessa olevansa valmis tappamaan Aleksei Navalnyin rahasta. Hän kehotti katsojia myös tappamaan eräitä muita henkilöitä. Miltšakov haavoittui Harkovan seudulla vuonna 2022, jolloin Rusitš-ryhmän komentajaksi nousi Voislav Torden.Finnish authorities detain militant from Russian neo-nazi military unit Ukrainska Pravda 25.8.2023, viitattu 12.8.2024 Miltšakovin toiminta ja arvomaailma ovat kohdanneet vastustusta osalta henkilöistä, jotka tukevat Venäjää Ukrainan sodassa. Valtioduuman edustaja Anatoli Vasserman pyysi Venäjän tutkintakomitealta ja syyttäjänvirastolta Rusitš-ryhmän tarkastusta sotarikosten mahdollisuuden takia. == Lähteet == Luokka:Venäläiset uusnatsit Luokka:Vuonna 1991 syntyneet Luokka:Elävät henkilöt
Assetto Corsa EVO

Assetto Corsa EVO on tuleva Kunos Simulazionin kehittämä autosimulaattoripeli, joka on seuraaja Assetto Corsalle. Peli on julkaistu 16. tammikuuta ennakkojulkaisuna. Mukana on kilpa-autoja sekä tiekäyttöön tarkoitettuja autoja eri aikakausilta. Aluksi mukana on viisi rataa, joka laajenee 15 rataan lopulliseen julkaisuversioon ja mukaan tulee avoimen pelimaailman alue. Mukana on aluksi 20 autoa, joka on tarkoitus laajentua sataan autoon. == Lähteet == Luokka:Vuoden 2025 videopelit Luokka:Ajopelit Luokka:Ajosimulaattorit
Hum Hain Rahi Pyar Ke

Hum Hain Rahi Pyar Ke (, ) on vuonna 1993 ensi-iltansa saanut intialainen hindinkielinen draamakomediaelokuva, jonka on ohjannut Mahesh Bhatt ja tuottanut Tahir Hussain. Pääosia näyttelevät Aamir Khan, Juhi Chawla, Sharokh Bharucha, Kunal Khemu ja Baby Ashrafa. Elokuva voitti kaksi National Film Awards -palkintoa, erikoispalkinnon raadilta ja parhaan naislaulajan palkinnon, sekä kolme Filmfare Awards -palkintoa, mukaan lukien parhaan elokuvan ja parhaan naispääosan palkinnot. == Juoni == Rahul Malhotra on raskaasti velkaantuneen perheyrityksen johtaja. Hän on myös kuolleen sisarensa ilkikuristen lasten huoltaja. Rahul palkkaa Vyjayanthin kotiopettajattareksi. Vyjayanthi on karannut kotoa, koska hän ei halua mennä naimisiin miehen kanssa, jonka hänen perinteinen perheensä on valinnut hänelle. Rahul ja Vyjayanthi rakastuvat. Rikas tyttö Maya, joka on rakastunut Rahuliin, yrittää tuhota tämän perheen ja yrityksen. == Näyttelijät == == Soundtrack == == Palkinnot == * National Film Awards ** Erikoispalkinto raadilta – Mahesh Bhatt ** Paras naislaulaja – Alka Yagnik (”Ghunghat Ki Aad Se”) * Filmfare Awards ** Paras elokuva – Tahir Hussain ** Paras naispääosa – Juhi Chawla ** Paras sanoitus – Sameer (”Ghunghat Ki Aad Se”) *** Ehdokkuudet **** Paras ohjaus – Mahesh Bhatt **** Paras miespääosa – Aamir Khan **** Paras musiikki – Nadeem- Shravan **** Paras naislaulaja – Alka Yagnik (”Hum Hain Rahi Pyar Ke”) == Lähteet == == Aiheesta muualla == * * Luokka:Vuoden 1993 intialaiset elokuvat Luokka:Intialaiset draamaelokuvat Luokka:Intialaiset komediaelokuvat Luokka:Hindinkieliset elokuvat Luokka:Mahesh Bhattin ohjaamat elokuvat
Sujata (elokuva)

Sujata () on vuonna 1959 ensi-iltansa saanut intialainen hindinkielinen draamaelokuva, jonka on ohjannut ja tuottanut Bimal Roy. Se perustuu Subodh Ghoshin samannimiseen novelliin. Päärooleja näyttelevät Nutan ja Sunil Dutt. Elokuva käsittelee kastien tilannetta Intiassa. == Juoni == Korkean kastin brahmaaniperhe adoptoi orvoksi jääneen alemman kastin tytön, mutta kun heidän kastiinsa kuuluva nuori mies haluaa mennä naimisiin hänen kanssaan tietämättä hänen syntyperäänsä, kastierot roihahtavat jälleen. == Näyttelijät == == Soundtrack == == Palkinnot == * Filmfare Awards ** Paras elokuva – Bimal Roy ** Paras ohjaus – Bimal Roy ** Paras naispääosa – Nutan ** Paras tarina – Subodh Ghosh * National Film Awards ** Kolmanneksi paras elokuva – Bimal Roy == Lähteet == == Aiheesta muualla == * * Luokka:Vuoden 1959 intialaiset elokuvat Luokka:Intialaiset draamaelokuvat Luokka:Intialaiset romanttiset elokuvat Luokka:Intialaiset mustavalkoelokuvat Luokka:Hindinkieliset elokuvat Luokka:Bimal Royn ohjaamat elokuvat
TGV Sud-Est

TGV Sud-Est (TGV PSE, Paris – Sud-Est tai TGV SE) oli ensimmäisen sukupolven ranskalainen TGV-suurnopeusjunayksikkö, joilla SNCF liikennöi vuosina 1981–2020. Alstom ja Francorail-MTE rakensivat kaikkiaan 111 junayksikköä. Sud-Est on ranskaa ja tarkoittaa kaakkoa. Pariisin ja Lyonin välinen suurnopeusrata on nimeltään LGV Sud-Est, koska se kulkee Pariisista kaakkoon. == Historia == TGV Sud-Est oli ensimmäinen TGV-junasarja. Kaikkiaan 111 junaa rakennettiin, vuosina 1978–1985. Ne otettiin käyttöön vuodesta 1981 ensimmäiselle TGV-reitille, Pariisin ja Lyonin väliseen liikenteeseen. Alkuperäinen väritys oli oranssi, mutta myöhemmin se muuttui hopea-siniseksi (TGV Atlantiquen väritys). Sen jälkeen on ollut muitakin värityksiä ja brändejä, kuten Carmillon, TGV Lyria ja TGV inOui. Ranskan postin (La Poste) käyttössä oli viisi neljän vaunun puolikasta junaa sekä kaksi kokonaisesta junasta muutettua junaa, joilla kuljetettiin postia. Postijunat olivat väritykseltään keltaisia. Modifioitu Sud-Est (yksikkö numero 16) teki 26. helmikuuta 1981, ennen TGV-liikenteen aloittamista, silloisen junien nopeusennätyksen, kun sillä ajettiin 380 km/h. Myöhemmin tämä ennätys on rikottu muun muassa saksalaisella ICE-V-junalla ja sitten TGV:n seuraavilla sukupolvilla. Viimeiset käytössä olleet Sud-Est-junat poistettiin käytöstä joulukuussa 2019. Suurin osa niistä on romutettu, mutta muutama on jätetty muistoksi. Helmikuussa 2020 kolmeen historiansa aikana käytössä olleeseen väritykseen maalatulla ensimmäisellä TGV-tuotantoyksiköllä (lempinimeltään Patrick) ajettiin muistoajo ja sitä pidettiin näytillä. TGV:n toisen sukupolven juna on TGV Atlantique, joka otettiin käyttöön vuonna 1989. == Tekniikka == Sud-Est-junayksikkö koostuu yhteenliitetyistä kahdesta vetävästä moottorivaunusta ja kahdeksasta matkustajavaunusta. Vaunut ovat kiinni toisissaan yhteisillä teleillä. Moottorivaunut ovat junan päissä. Junan pituus on 200 metriä, leveys 2,904 metriä ja kokonaispaino 385 tonnia. Junan tuottama maksimiteho on 6 400 kW. Junien suurin sallittu nopeus oli alun perin 260 km/h, sitten 270 km/h, mutta elinkaaripäivitysten myötä se nostettiin 300:n km/h. Rataverkosta johtuen junat olivat varustettu kahdella sähköistysjärjestelmällä: 25 kV 50 Hz AC ja 1,5 kV DC. Muutamiin, Sveitsiin kulkeviin juniin (nykyään brändinimellä TGV Lyria) lisättiin vielä kolmas virtamahdollisuus: 15 kV 16 2⁄3 Hz AC. == Lähteet == == Aiheesta muualla == Luokka:TGV Luokka:Sähkömoottorijunat
Conduelo Píriz

thumb|Uruguayn joukkue Copa Américassa 1929. Píriz eturivin vasemmaisin. Conduelo Píriz (9. lokakuuta 1904 Montevideo, Uruguay – 25. joulukuuta 1976) oli uruguaylainen jalkapalloilija, pelipaikaltaan keskikenttäpelaaja. Hän voitti Uruguayn maajoukkueen kanssa maailmanmestaruuden 1930. Píriz edusti koko ammattilaisuransa Nacionalia vuodet 1929–1931. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1904 syntyneet Luokka:Vuonna 1976 kuolleet
Emilio Recoba

Emilio Recoba (3. marraskuuta 1904 Montevideo, Uruguay – 12. marraskuuta 1992) oli uruguaylainen jalkapalloilija, pelipaikaltaan puolustaja. Recoba edusti koko ammattilaisuransa Nacionalia vuodet 1925–1933. Hän debytoi Uruguayn A-maajoukkueessa lokakuussa 1926 ja voitti joukkueen kanssa vuoden 1930 maailmanmestaruuskilpailut ja Copa Américan kaudella 1925–1926. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1904 syntyneet Luokka:Vuonna 1992 kuolleet
Carlos Riolfo

Carlos Riolfo (5. marraskuuta 1905 Montevideo, Uruguay – 5. joulukuuta 1978) oli uruguaylainen jalkapalloilija, pelipaikaltaan keskikenttäpelaaja. Riolfo edusti urallaan Peñarolia 1925–1932, Estudiantesia 1932–1934 ja Palermoa 1934–1935. Hän voitti Peñarolin kanssa kahdesti Uruguayn Primera Divisiónin kausilla 1927–1928 ja 1928–1929. Riolfo debytoi Uruguayn A-maajoukkueessa elokuussa 1928 ja voitti joukkueen kanssa vuoden 1930 maailmanmestaruuskilpailut. Hän ei pelannut turnauksessa yhtään ottelua. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1978 kuolleet
Nokia 5310 (2024)

Nokia 5310 (2024) on HMD Globalin huhtikuussa 2024 julkaisema matkapuhelin. Puhelimessa on 2,8 tuuman näyttö, S30+-käyttöjärjestelmä, MP3-soitin, FM-radio ja microSD-muistikorttipaikka. Tallennustilaa on 16 megatavua ja keskusmuistia 8 megatavua. Kameran tarkkuus on 0,3 megapikseliä. Akun kapasiteetti on 1 450 milliampeerituntia, ja puhelimen valmiusaika on 27 päivää. == Lähteet == == Aiheesta muualla == *Nokia 5310 (2024) HMD Globalin sivuilla 5310 (2024) 5310 (2024) Luokka:Vuoden 2024 matkapuhelimet
Zoilo Saldombide

Zoilo Saldombide (18. maaliskuuta 1905 Santa Lucía, Uruguay – 4. joulukuuta 1981) oli uruguaylainen jalkapalloilija, pelipaikaltaan hyökkääjä. Saldombide voitti urallaan kahdesti Uruguayn Primera Divisiónin Nacionalin kanssa ja kerran Montevideo Wanderersin kanssa. Hän debytoi Uruguayn A-maajoukkueessa joulukuussa 1922 ja voitti joukkueen kanssa kesäolympialaiset 1924, vuoden 1930 maailmanmestaruuskilpailut sekä kahdesti Copa Américan kausilla 1923–1924 ja 1925–1926. == Lähteet == Luokka:Uruguaylaiset jalkapalloilijat Luokka:Uruguaylaiset olympiavoittajat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1981 kuolleet
Kytölän tuulivoimapuisto

Kytölän tuulivoimapuisto on Pohjois-Pohjanmaalla Alavieskan Taluskylän länsipuolella sijaitseva tuulivoimapuisto, jossa toimii 6 tuulivoimalaitosta. Niiden kokonaiskapasiteetti on 20 megawattia. Tuulivoimapuiston on rakentanut, sen omistaa ja sitä operoi Taaleri Energia. == Yleistä == Tuulivoimapuisto sijaitsee Perälän pohjoispuolella Kalajoen kuntarajan läheisyydessä. Matkaa merenrannikolle on noin 15 kilometriä . Voimala-alue on ojitettua metsämaata, joka rajoittuu Taluskylän ja Tolosperän peltoalueisiin. Voimala-alue sijaitsee paikannimillä esitettynä Neljänneksenhaan, Neljänneksenkallion ja Kytökankaan alueilla. Tuulipuiston pituus on 1,7 kilometriä, leveys 1,2 kilometriä, ja kaikki voimalaitokset sisällensä sulkevan alueen pinta-ala on 1,4 neliökilometriä. Alueen ohittaa itäpuolelta kulkeva seututie 787, josta haarautuu kaksi tietä voimala-alueelle. Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 137 metriä , tuuliturbiinin halkaisija 126 metriä, ja jonka kapasiteetti on 3,3 megawattia. Voimalat sijaitsevat 40–47 metrin korkeudella mpy. Voimaloiden tuottama sähkö johdetaan maakaapeleissa alueen koillispuolella sijaitsevalle sähköasemalle, josta sähkön jännite nostetaan kantaverkkoon sopivalle jännitteelle. == Historiaa == === Suunnittelu === Tuulipuiston perustaja oli TM Voima Oy, joka suunnitteli hankkeen perusratkaisut. Lähinnä vuonna 2013 teetettiin voimala- alueella arkeologinen inventointi, maisema ja kulttuuriympäristöselvitys, luontoselvitys sekä melu- ja varjostusselvitys ja näkymäalueanalyysi. Hanketta varten perustettiin joulukuussa 2014 yhtiö Kytölän Tuulipuisto Ky. Sen rahoittajaksi saatiin Taaleritehdas, jonka rahoitussalkusta Tuulitehdas II saatiin rakentamiseksi koko pääoma. === Rakentaminen === Voimala-alueen rakennustyöt käynnistettiin joulukuussa 2014 ja ne valmistuivat joulukuussa 2015. Maanrakennustyöt olivat NCC Rakennus Oy ja sähkö ja tietoliikennerakenteet Eltel Networks Oy vastuulla. Tuulivoimalat pystytettiin kesällä ja syksyllä, ja ensimmäisten voimaloiden sähköä tuotettiin kantaverkkoon lokakuussa 2015. === Uutiset === Tuulipuiston avajaisia vietettiin 25. tammikuuta 2016. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Alavieskan rakennukset ja rakennelmat
Beverly Crusher

Beverly Crusher (o.s. Howard, s. 13. lokakuuta 2324) on Gates McFaddenin esittämä kuvitteellinen hahmo sarjassa Star Trek – uusi sukupolvi. Hän toimii U.S.S Enterprisen johtavana lääkintäupseerina ja on arvoltaan komentaja. Hän esiintyy sarjassa toista tuotantokautta lukuun ottamatta, jolloin hänet korvasi tohtori Katherine Pulaski. Beverly syntyi Kuussa vuonna 2324. Hänen sukunsa on skotlantilaisperäinen. Beverly liittyi Tähtilaivaston akatemiaan vuonna 2342 ja valmistui sieltä vuonna 2350. Hän oli ensimmäisellä tuotantokaudella mukana lääkintäupseerina, mutta muutti Tähtilaivaston lääketieteelliselle osastolle töihin toisen tuotantokauden ajaksi, minkä jälkeen palasi aiempaan tehtäväänsä. Beverly oli naimisissa Jack Crusherin kanssa, ja heillä on yhteinen poika Wesley, joka on niin ikään Tähtilaivastossa. Jack kuoli kapteeni Picardin palveluksessa Wesleyn ollessa vielä lapsi. == Tuotanto == Beverly Crusher poistui alun perin sarjasta, kun vastaava tuottaja Maurice Hurley irtisanoi hänet. Tuottaja Rick Bermanin mukaan Hurleyllä ja McFaddenilla oli henkilökohtaisia kiistoja keskenään. Esimerkiksi McFaddenin mielestä jotkin asiat sarjassa olivat seksistisiä. McFadden poistui sarjasta seuraavan tuotantokauden ajaksi, minkä jälkeen Berman otti Hurleyn paikan vastaavana tuottajana, ja pyysi McFaddenia palaamaan. Hän sai kertoman mukaan useita kirjeitä faneilta, mutta alkoi harkita asiaa vasta, kun Patrick Stewart kehotti häntä tulemaan takaisin. McFadden palasi lopulta kolmannelle tuotantokaudelle ja pysyi sarjan loppuun asti. == Lähteet == Luokka:Star Trek -hahmot Luokka:Kuvitteelliset lääkärit
Peregrino Anselmo

Peregrino Anselmo (30. huhtikuuta 1902 Capurro, Montevideo, Uruguay – 27. lokakuuta 1975) oli uruguaylainen jalkapalloilija, pelipaikaltaan hyökkääjä. Anselmo edusti koko ammattilaisuransa Peñarolia 1923–1938. Hän voitti joukkueen kanssa viidesti Uruguayn Primera Divisiónin kausilla 1925–1926, 1927–1928, 1928–1929, 1931–1932 ja 1934–1935. Anselmo debytoi Uruguayn maajoukkueessa marraskuussa 1927. Hän voitti joukkueessa kesäolympialaiset 1928, vuoden 1930 maailmanmestaruuskilpailut ja Copa Américan kaudella 1934–1935. == Lähteet == Luokka:Uruguaylaiset jalkapalloilijat Luokka:Uruguaylaiset olympiavoittajat Luokka:Jalkapallon maailmanmestarit Luokka:Vuonna 1902 syntyneet Luokka:Vuonna 1975 kuolleet
Juan Carlos Calvo

Juan Carlos Calvo (26. kesäkuuta 1906 Montevideo, Uruguay – 12. lokakuuta 1977) oli uruguaylainen jalkapalloilija, pelipaikaltaan hyökkääjä. Hän voitti Uruguayn maajoukkueen kanssa vuoden 1930 maailmanmestaruuskilpailut. == Lähteet == Luokka:Uruguaylaiset jalkapalloilijat Luokka:Jalkapallon maailmanmestarit Luokka:Vuonna 1906 syntyneet Luokka:Vuonna 1977 kuolleet
Worf

Luutnantti Worf, Moghin poika on Michael Dornin esittämä kuvitteellinen klingoni sarjoissa Star Trek – uusi sukupolvi, Star Trek: Deep Space Nine ja Star Trek: Picard. Hän toimii U.S.S. Enterprise-D:n turvallisuuspäällikkönä ja on arvoltaan komentajaluutnantti.Star Trek – sukupolvet Hän opettaa vapaa- ajallaan aluksella erilaisia meditaatiolajeja sekä taistelua bath'letilla. == Hahmon kaari == Worf oli kuusivuotias, kun hänen vanhempansa kuolivat taistelussa Khitomerissa. Worfin uskottiin pitkään olleen ainoa eloonjäänyt, kun hänet löydettiin. Hänet kasvattivat ihmisvanhemmat Sergey ja Helena Rozhenko. Worfilla oli hetkenaikainen suhde suurlähettiläs K’Ehleyrin kanssa, minkä seurauksena heille syntyi poika, nimeltään Alexander. K’Ehleyr esitteli hänet Worfille vasta vuosia myöhemmin, vähän ennen kuolemaansa. Vastapuolen Gowronin siirryttyä johtoon ja klingonien sisällissodan puhjettua, Moghin nimi puhdistettiin. Eräässä jaksossa Worfin johtama tutkimusryhmä joutui onnettomuuteen, minkä seurauksena arkeologi Marla Aster sai surmansa. Tämän jälkeen Worf otti hänen orvon pojan veljekseen. == Tuotanto == Worfin ei alunperin pitänyt olla yksi sarjan päähahmoista. Muun muassa sarjan luoja Gene Roddenberry ei ollut halukas tehdä Worfista päähahmoa, sillä hän halusi välttää samoja rotuja, joita oli alkuperäissarjassa. Michael Dorn on itse kertonut pitäneensä Worfin näyttelemisestä. == Lähteet == Luokka:Star Trek -hahmot Luokka:Kuvitteelliset miekkailijat